Markmið barnaverndarlaga er að tryggja að börn sem búa við óviðunandi aðstæður eða börn sem stofna heilsu sinni og þroska í hættu fái nauðsynlega aðstoð . Það er því hlutverk barnaverndar að styrkja fjölskyldur í uppeldishlutverki sínu og beita þeim ráðstöfunum sem ætla má að séu barni fyrir bestu . Hvert á að hringja ef áhyggjur af barni koma upp ? Viljir þú tilkynna um aðstæður barns getur þú hringt í síma 480 1900 á dagvinnutíma og fengið að ræða við félagsráðgjafa . Komi upp neyðartilvik eftir að skrifstofu hefur verið lokað , getur þú hringt í 112 og sagt frá áhyggjum þínum . Hvað gæti legið að baki tilkynningu um aðstæður barna og unglinga ? Líkamlegt , andlegt eða kynferðislegt ofbeldi og misnotkun Ung börn skilin eftir gæslulaus eða í umsjá annarra barna Eldri börn skilin eftir gæslulaus langtímum saman og þurfa að sjá um sig sjálf Léleg skólasókn , skólaskyldu ekki sinnt Heilsugæslu eða læknisaðstoð ekki sinnt þrátt fyrir þörf Endurtekin slys og óhöpp sem hægt hefði verið að fyrirbyggja Endurteknir áverkar sem barn á erfitt með að útskýra Lélegur fatnaður og umhirða sem samræmist ekki aðstæðum Óeðlileg útivist og endurtekin brot á útivistarreglum Áfengis - eða vímuefnaneysla foreldra Öllum er skylt að tilkynna til barnaverndar ef þeir hafa ástæðu til að ætla að barn búi við óviðunandi uppeldisaðstæður , verði fyrir ofbeldi eða annarri vanvirðandi háttsemi eða stofni heilsu sinni og þroska í alvarlega hættu . Þeir sem hafa afskipti af börnum , svo sem starfmenn leikskóla , skóla , frístunda , heilbrigðisstofnanna o.s.f. , er skylt að tilkynna til barnaverndar en þessir aðilar geta ekki tilkynnt undir nafnleynd . Í flestum tilfellum felst stuðningur barnaverndar í stuðningsviðtölum , ráðgjöf , fræðslu og leiðbeiningum . Eins getur barnavernd útvegað barni stuðningsfjölskyldu , verið í samtarfi við skóla og leikskóla o.fl . Gangi samstarf milli barnaverndar og foreldra ekki upp og aðstæður barns eru enn taldar óviðunandi getur reynst nauðsynlegt að barn fari í fóstur . Mikilvægt er að hafa í huga að fósturráðstöfun kemur aðeins til greina ef öll önnur og vægari úrræði hafa ekki skilað tilsettum árangri .